ועדת החוקה, חוק ומשפט, כנסת 20, פרוטוקול מספר 577, 2018-03-06 09:00

ניסן סלומינסקי: בוקר טוב, חבריי לממלכה, למצטרפים.

ניסן סלומינסקי: אני מבין שכאן יושבים כרגע גם אלה שכבר באו לדיון של 9:15.

ניסן סלומינסקי: כך אני מבין.

ניסן סלומינסקי: אז בסדר.

ניסן סלומינסקי: מי הגיע לדיון של 9:00?

<יאירה פרנקל: - - - אז יש רשות.

ניסן סלומינסקי: מה?

<יאירה פרנקל: אם זו רק אני - - -

ניסן סלומינסקי: אז זה בסדר.

ניסן סלומינסקי: אז היא תציג?

הלשכה המשפטית: כן, כן.

ניסן סלומינסקי: בכבוד.

<יאירה פרנקל: אז זה באמת קצר.

<יאירה פרנקל: היום אנחנו מבקשים לבצע תיקון בצו איסור הלבנת הון של הגופים המבטחים וסוכני הביטוח.

<יאירה פרנקל: הצו אמור להיכנס לתוקף ב-18 במאי, שזה 12 חודשים מיום הפרסום שלו, אחרי שהוא עבר בוועדה ב-20 במארס 2017.

<יאירה פרנקל: בגלל הנושא של ביקורת ה-FATF, שממש כבר נמצאת בארץ, אנחנו רוצים שזה ייכנס לתוקף עד ה-15 במארס כדי שזה יהיה בתוקף במועד הביקורת, ולכן אנחנו מבקשים להסדיר את הסטטוס - - -

ניסן סלומינסקי: יש עוד גופים כאלה כמו הוועדה הזאת, שאולי נביא אותה וזה יזרז את המדינה בהרבה תחומים?

ניסן סלומינסקי: וואו, זה כזה אטרף.

<יאירה פרנקל: כן.

ניסן סלומינסקי: מתי מגיעים עוד פעם?

<קריאה: יש עוד - - -.

<קריאה: יש עוד הרבה שמגיעים.

<קריאה: הרבה - - -

ניסן סלומינסקי: כן?

ניסן סלומינסקי: הם לא יבואו עוד חודשיים - - -?

הלשכה המשפטית: אנחנו תמיד או לפני ביקורת או אחרי ביקורת.

<יאירה פרנקל: אני גם וגם.

<יאירה פרנקל: ועוד שני תיקונים טכניים מאחר שכבר התכנסנו.

<יאירה פרנקל: אז אני אקריא?

הלשכה המשפטית: רגע.

הלשכה המשפטית: עורכת הדין יאירה פרנקל, השאלה אם זה מקובל על - - -?

<יאירה פרנקל: אני לא רוצה לדבר בשמם, אבל הם יודעים, הם מכירים.

<יאירה פרנקל: הם יודעים גם - - -

הלשכה המשפטית: והם הביעו התנגדויות להקדמת - - -?

<יאירה פרנקל: אני לא יודעת שהם הביעו התנגדויות ספציפיות.

<יאירה פרנקל: גם היינו איתם בקשר בימים האחרונים.

<יאירה פרנקל: שוב, אני לא רוצה לדבר בשמם, אבל הם יודעים שזה עולה היום והם לא הביעו בפנינו איזושהי התנגדות.

הלשכה המשפטית: טוב.

ניסן סלומינסקי: יש כאן מישהו בחדר ששייך לנושא ויש לו התנגדות?

ניסן סלומינסקי: טוב.

ניסן סלומינסקי: אוקיי.

<יאירה פרנקל: צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) (תיקון) התשע"ח-2018.

<יאירה פרנקל: בתוקף סמכותי לפי סעיפים 7(ב) ו-32(ג) לחוק איסור הלבנת הון, התש"ס-2000, וסעיף 95 לחוק המאבק בטרור, התשע"ז-2016, לאחר התייעצות עם שר המשפטים ועם השר לביטחון הפנים, ובאישור ועדת החוקה, חוק ומשפט של הכנסת, אני מצווה לאמור: תיקון סעיף 10 – 1.

<יאירה פרנקל: בצו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) התשע"ז-2017 (להלן – הצו העיקרי), בסעיף 10(ב)(12), אחרי "קבלת הלוואות בידי עמית או מבוטח" יבוא "בחשבון או בחוזה ביטוח חיים, לפי העניין".

<יאירה פרנקל: זה פשוט מילים שנשמטו מהנוסח שהוקרא בוועדה ונועדו להבהיר שמדובר רק על הלוואות של עמית שכיר.

<יאירה פרנקל: זה בעצם לתמצת את החובות של הגופים המוסדיים - - - תיקון סעיף 14 – 2.

<יאירה פרנקל: בסעיף 14 לצו העיקרי – (א) במקום "גוף מוסדי לא יגלה" יבוא "גוף מוסדי או סוכן ביטוח לא יגלה"; שוב, נשמטו פה המילים "סוכן ביטוח".

<יאירה פרנקל: (ב) במקום "על אף האמור, גוף מוסדי יגלה" יבוא "על אף האמור, גוף מוסדי או סוכן ביטוח יגלה".

ניסן סלומינסקי: סוכן ביטוח הושמט בכוונה או שבמקרה?

<יאירה פרנקל: לא, ממש במקרה.

ניסן סלומינסקי: לא.

ניסן סלומינסקי: זה לא קשור לזה.

ניסן סלומינסקי: טוב.

<יאירה פרנקל: כל הצו חל על שניהם, ואת איסור הגילוי שכחו להבהיר.

<יאירה פרנקל: סעיף 3, תיקון סעיף 21, וזה התיקון העיקרי: תיקון סעיף 21 – 3.

<יאירה פרנקל: בסעיף 21 לצו העיקרי, במקום "שנה מיום פרסומו" יבוא "ביום כ"ח באדר התשע"ח (15 במארס 2018)".

ניסן סלומינסקי: אדוני היועץ?

הלשכה המשפטית: - - -

ניסן סלומינסקי: אתה מסכים.

ניסן סלומינסקי: טוב.

ניסן סלומינסקי: צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) (תיקון) התשע"ח-2018.

ניסן סלומינסקי: מי בעד, ירים את ידו.

ניסן סלומינסקי: בעד – פה אחד

ניסן סלומינסקי: נמנעים – אין

ניסן סלומינסקי: אושר פה אחד.

<יאירה פרנקל: אז תודה רבה, אדוני היושב ראש.

ניסן סלומינסקי: יש לכם את זה.

ניסן סלומינסקי: שיהיה בהצלחה.

<יאירה פרנקל: - - -

ניסן סלומינסקי: שתעמדו בהצלחה במבחן הגדול והנורא.

ניסן סלומינסקי: הישיבה הזו נעולה.